OpenLLM-France/wikimedia huggingface dataset:
# Giovanni Gozzi

Giovanni Gozzi (Milà, 19 d'octubre de 1902 - Imperia, 11 d'agost de 1976) va ser un lluitador italià, especialista en lluita grecoromana, que va competir durant les dècades de 1920 i 1930.
El 1924 va prendre part en els Jocs Olímpics de París, on fou tretzè en la competició del pes gall del programa de lluita grecoromana. Quatre anys més tard, als Jocs d'Amsterdam, guanyà la medalla de bronze en la mateixa categoria del pes gall. La tercera i darrera participació en uns Jocs fou el 1932, a Los Angeles, on guanyà la medalla d'or en la categoria del pes ploma.
En el seu palmarès també destaquen tres medalles al Campionat d'Europa de lluita, una d'or, una de plata i una de bronze. En retirar-se passà a exercir tasques d'entrenador.

## Referències

* 1 2 3 «Giovanni Gozzi Olympic Results». sports-reference.com. Arxivat de l'original el 22 de setembre 2013. [Consulta: 3 octubre 2017].
# Giulio Basletta

Giulio Basletta (Vigevano, 5 de maig de 1890 - Vigevano, 5 de febrer de 1975) va ser un tirador d'esgrima italià que va competir durant la dècada de 1920.
El 1924 va prendre part en els Jocs Olímpics de París, on guanyà la medalla de bronze en la prova d'espasa per equips del programa d'esgrima. Quatre anys més tard, als Jocs d'Amsterdam, guanyà la medalla d'or en la mateixa prova del programa d'esgrima.

## Referències

* ↑ «Giulio Basletta Olympic Results». sports-reference.com. Arxivat de l'original el 2012-10-25. [Consulta: 29 març 2018].
# Giulio Sarrocchi

Giulio Sarrocchi (Roma, 24 de maig de 1887 - Roma, 18 de juliol de 1971) va ser un tirador d'esgrima italià, especialista en sabre, que va competir durant la dècada de 1920.
El 1924 va prendre part en els Jocs Olímpics de París, on disputà dues proves del programa d'esgrima. Guanyà la medalla d'or en la competició de sabre per equips, mentre en la prova individual abandonà la final com a protesta per la desqualificació del seu company d'equip Oreste Puliti.
Quatre anys més tard, als Jocs d'Amsterdam, guanyà la medalla de plata en la mateixa prova.

## Referències

* 1 2 «Giulio Sarrocchi Olympic Results». sports-reference.com. Arxivat de l'original el 2012-06-26. [Consulta: 29 març 2018].
* ↑ «Oreste Puliti Olympic Results». sports-reference.com. Arxivat de l'original el 17 d'abril 2020. [Consulta: 29 octubre 2017].
# Gordon Aitchison

Gordon Aitchison (anglès: Gordon «Gord» Aitchison) (North Bay, 14 de juny de 1909 - Windsor, 6 de gener de 1990) fou un jugador de bàsquet canadenc que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de plata en la competició de bàsquet.

## Referències

* ↑ «Gordon Aitchison Olympic Results». sports-reference.com. Arxivat de l'original el 18 d’abril 2020. [Consulta: 14 desembre 2018].
# Gordon Dunn

Gordon Dunn (Portland, 16 d'abril de 1912 - San Francisco, 26 de juliol de 1964) va ser un atleta estatunidenc, especialista en el llançament de disc, que va competir durant la dècada de 1930. El 1936 va prendre part en els Jocs Olímpics de Berlín, on va guanyar la medalla de plata en la prova del llançament de disc del programa d'atletisme. En el seu palmarès també destaca el campionat de la NCAA i IC4A de 1934. Posteriorment, entre 1949 i 1957, fou alcalde de Fresno.

## Millors marques

* Llançament de pes. 15,94 m (1934)
* Llançament de disc. 52,25 m (1934)

## Referències

* 1 2 3 «Gordon Dunn Olympic Results». sports-reference.com. Arxivat de l'original el 12 d’agost 2011. [Consulta: 19 maig 2019].
* ↑ Fitxa a trackfield.brinkster.net.
# Gordon Giovanelli

Gordon Giovanelli (Everett, 11 d'abril de 1925 - Escondido, 21 de desembre de 2022) fou un remer estatunidenc que va competir durant la dècada de 1940.
El 1948 va prendre part en els Jocs Olímpics de Londres, on guanyà la medalla d'or en la prova del quatre amb timoner del programa de rem. Formà equip amb Warren Westlund, Robert Martin, Robert Will i Allan Morgan.

## Referències

* ↑ «Gordy Giovanelli Olympic Results». sports-reference.com. Arxivat de l'original el 17 d’agost 2011. [Consulta: 10 juny 2019].
# Gottlieb Taschler

Gottlieb Taschler (Rasen-Antholz, 21 d'agost de 1961) és un biatleta italià, ja retirat, que va competir durant les dècades de 1980 i 1990.
Durant la seva carrera esportiva va prendre part en tres edicions dels Jocs Olímpics d'Hivern, el 1984, 1988 i 1992, sempre disputant proves del programa de biatló. Dels resultats obtinguts destaquen la cinquena posició aconseguida als Jocs de Sarajevo de 1984 en la prova del relleu 4x7,5 quilòmetres, i sobretot, la medalla de bronze en la mateixa prova als Jocs de Calgary de 1988, formant equip amb Werner Kiem, Johann Passler i Andreas Zingerle.
En el seu palmarès també destaca una medalla d'or i una de bronze en els set Campionats del món de biatló que disputà. El 2014, sent membre de la Unió internacional de biatló, es va veure involucrat en una cas de dopatge en què també hi havia implacat son fill Daniel.

## Referències

* 1 2 «Gottlieb Taschler Olympic Results». sports-reference.com. Arxivat de l'original el 2010-01-29. [Consulta: 9 març 2020].
* ↑ Fitxa a Unió internacional de biatló
* ↑ Mirko Horminal, Dopage : Le vice président de l'IBU inquiété, sur ski-nordique.net, le 11 décembre 2014
# Mark Diesen

Mark Carl Diesen (16 de setembre de 1957 a Buffalo (Nova York) - 9 de desembre de 2008 a Conroe (Texas)) fou un jugador d'escacs estatunidenc. Va obtenir el títol de Mestre Internacional el 1976, quan va guanyar el Campionat del món juvenil. D'altres èxits incloiren ser campió de l'estat de Louisiana els anys 1986, 1987 i 1988.
Graduat per la Universitat de Tennessee, va formar-se en enginyeria química. Després d'abandonar oficialment els escacs convencionals, va treballar com a enginyer de jaciments de petroli de Shell, Pennzoil i Noble Energy.

## Referències

* ↑ Obituari, Knoxville News Sentinel
* ↑ «Nota biogràfica de Mark Diesen» (en anglès). Chessgames.com. [Consulta: 17 desembre 2010].
* ↑ Weeks, Mark. «World Junior Chess Champions» (en anglès). mark-weeks.com. [Consulta: 13 maig 2011].

## Enllaços externs

* Chess Life, Març de 2009, p. 10
* USCF: Partides de Mark Diesen, part 1
* USCF: Partides de Mark Diesen, part 2
# Tim Krabbé

Tim Krabbé (nascut el 13 d'abril de 1943 a Amsterdam, Països Baixos), és un periodista i novel·lista neerlandès.
És fill del pintor Maarten Krabbé (1908–2005) i de la traductora jueva Margreet Reiss. És germà de l'actor Jeroen Krabbé, i de l'artista i dissenyador Mirko Krabbé. El nebot de Tim, Martijn Krabbé, és també una personalitat dels mitjans neerlandesos.

## Escriptor

Els seus escrits han aparegut en molts dels principals periòdics dels Països Baixos. És conegut pels lectors neerlandesos per la seva novel·la De Renner (El Corredor), publicada per primer cop el 1978 en la qual descriu el desenvolupament d'una cursa ciclista. A l'estranger, en canvi, és més conegut com a l'autor de Het Gouden Ei (“L'ou d'or”), que va ser portada al cinema el 1988 amb el títol The Vanishing (en Krabbé en va escriure el guió). D'altres obres exitoses que ha escrit són, La Cova (De Grot) i La Filla de Kathy (Kathy's Dotcher).

## Jugador d'escacs

Tot i que Krabbé ha estat jugador d'escacs de competició, és actualment inactiu des de fa molts anys, i mai no va assolir un elevat nivell internacional. És, però, conegut en l'àmbit escaquístic per la seva tasca com a escriptor i periodista, i per ser l'administrador d'un lloc web de referència. Krabbé va compondre un cop un problema d'escacs en què es produïa un enroc vertical (vegeu problema d'escacs de fantasia), abans que aquest moviment fos expressament prohibit.

## Referències

* ↑ «Fitxa de Tim Krabbé» (en anglès). FIDE. [Consulta: 9 maig 2011].

## Enllaços externs

* Curiositats dels escacs, la part del seu lloc web dedicada als escacs. (anglès) L'”Open Chess Diary” va ser actualitzat per darrer copa l'abril de 2009 (llevat d'una entrada el desembre de 2010), i d'altres seccions, molt abans.
* Paraula aleatòria de Krabbé Article sobre la paraula aleatòria inventada a El Corredor: Battoowoo Greekgreek
* Tuohey, Robert T. «Entrevista a Tim Krabbé» (en anglès). Chessville.com. Arxivat de l'original el 2005-01-30. [Consulta: 9 maig 2011].
# Gurmit Singh Kullar

Gurmit Singh Kullar (anglès: Gurmit Singh) (Jalandhar, 1907 - Panjab, 4 de febrer de 1992) va ser un jugador d'hoquei sobre herba indi que va competir durant la dècada de 1930.
El 1932 va prendre part en els Jocs Olímpics de Los Angeles, on va guanyar la medalla d'or com a membre de l'equip indi en la competició d'hoquei sobre herba.

## Referències

* ↑ «Gurmit Singh Olympic Results». sports-reference.com. Arxivat de l'original el 17 de desembre 2012. [Consulta: 17 juliol 2018].
# Kübra Öztürk

Kübra Öztürk (Ankara, 11 de maig de 1991) és una escaquista turca, que té el títol de Gran Mestre Femení des de 2012.
A la llista d'Elo de la FIDE del desembre de 2021, hi tenia un Elo de 2334 punts, cosa que en feia la jugadora número 3 (femenina) de Turquia (i la número 35 absoluta del país). El seu màxim Elo va ser de 2364 punts, a la llista de setembre de 2017.

## Resultats destacats en competició

El 2006 va ser Campiona d'Europa femenina sub-16 a Herceg Novi, un triomf que repetiria l'any següent, el 2007, a Šibenik.
Va participar en el Campionat del món d'escacs femení de 2010 on fou eliminada en primera ronda per Katerina Lahnó (1½-½). El 2012 es proclamà campiona femenina de Turquia. En el Campionat del món d'escacs femení de 2015, fou eliminada en primera ronda per Bela Khotenashvili (1½-½).

### Participació en olimpíades d'escacs

Öztürk ha participat, representant Turquia, en cinc Olimpíades d'escacs entre els anys 2006 i 2014 (un cop com a 1r tauler), amb un resultat de (+26 =17 –8), per un 67,6% de la puntuació. El seu millor resultat el va fer a l'Olimpíada del 2008 en puntuar 9½ d'11 (+8 =3 -0), amb el 86,4% de la puntuació, amb una performance de 2304.

## Vegeu també

* Betül Cemre Yıldız
* Ekaterina Atalık
* Zehra Topel

## Referències

* ↑ «Nota biogràfica de Kübra Öztürk» (en anglès). Chessgames.com. [Consulta: 5 febrer 2016].
* ↑ «"Rànquing d'escaquistes per federació: Turquia"» (en anglès). lloc web de la FIDE. [Consulta: 4 desembre 2021].
* ↑ Posició al rànquing mundial i evolució Elo de Kübra Öztürk «FIDE» (en anglès). [Consulta: 4 desembre 2021].
* ↑ «Will Kübra checkmate the volleyball star?» (en anglès). chessBase, 28-12-2006. [Consulta: 5 febrer 2016].
* ↑ «Satrançta birinci Kübra Öztürk» (en turc). Hürriyet, 05-02-2012 [Consulta: 11 juliol 2013].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.

## Enllaços externs

* Entrevista amb Kübra Öztürk
# Gustav Flatow

Gustav Felix Flatow (Berent, Prússia Occidental, 7 de gener de 1875 – Theresienstadt, 29 de gener de 1945) va ser un gimnasta alemany d'origen jueu que va prendre part en els Jocs Olímpics de 1896, a Atenes i 1900, a París.
El 1896 va tenir poc èxit en les proves individuals, puix va competir en barra fixa, barres paral·leles, cavall amb arcs, anelles i salt sobre cavall sense que en cap d'elles quedés entre els medallistes. Amb tot, va guanyar dues medalles d'or formant part de l'equip alemany en les dues proves per equips, les barres paral·leles i la barra fixa.
El 1900 quedà en la 102a posició final de l'única prova de gimnàstica que es disputà. Es retirà de la gimnàstica per passar a dirigir la seva pròpia empresa tèxtil que havia fundat el 1899.
Després que els nazis aconseguissin el poder a Alemanya el 1933 va haver de fugir als Països Baixos. La vigília de Cap d'Any de 1943 va ser empresonat, i al febrer de 1944 va ser deportat al camp de concentració de Theresienstadt, on el seu cosí Alfred Flatow ja havia mort el 1942. Menys d'un any més tard moria de fam en aquell mateix camp als 70 anys, havent perdut uns 20 kg.
El 1986 un periodista descobrí la seva urna, que ara està enterrat a Terezín, prop del camp de concentració.
El 1997 Berlín va homenatjar Alfred i Gustav Flatow canviant el nom del Reichssportfeldstraße (un carril), prop de l'Estadi Olímpic, pel de Flatowallee (Avinguda Flatow). També hi ha el poliesportiu Flatow-Sporthalle a Berlín-Kreuzberg, amb una placa commemorativa per a tots dos. La Deutsche Post va publicar una sèrie de quatre segells per celebrar el centenari dels Jocs Olímpics moderns. Un dels segells honra a Alfred i Gustav Flatow.

## Referències

* 1 2 Schaffer, Kay; Smith, Sidonie. The Olympics at the Millennium: Power, Politics, and the Games. Rutgers University Press, 2000, p. 60–62. ISBN 978-0-8135-2820-5.
* ↑ Taylor, Paul. Jews and the Olympic Games: The Clash Between Sport and Politics – With a Complete Review of Jewish Olympic Medalists. Sussex Academic Press, 2004.
* 1 2 3 «Gustav Flatow Olympic Results». sports-reference.com. Arxivat de l'original el 9 de novembre 2012. [Consulta: 1r setembre 2015].

## Enllaços externs

* Gustav Flatow en Yad va-Xem (castellà)
# Gustave Buchard

Gustave Jean Armand Buchard (Le Havre, Sena Marítim, 17 de febrer de 1890 - Barentin, 18 de febrer de 1978) va ser un tirador d'esgrima francès que va competir en els anys posteriors a la Primera Guerra Mundial. Era germà del també tirador Georges Buchard.
El 1920 va prendre part en els Jocs Olímpics d'Anvers, on disputà dues proves del programa d'esgrima. En ambdues, espasa individual i espasa per equips, guanyà la medalla de bronze.

## Referències

* 1 2 «Gustave Buchard Olympic Results». sports-reference.com. Arxivat de l'original el 17 d’abril 2020. [Consulta: 2 setembre 2017].
# James Howell (escaquista)

James Clifford Howell (Brent, 17 de maig de 1967) és un escaquista i escriptor d'escacs anglès que té el títol de Gran Mestre. Va assolir el títol de Mestre Internacional el 1985 i el de Gran Mestre deu anys més tarde, el 1995. Va assolir el seu màxim nivell d'Elo el 1995, amb 2525 punts. Va deixar de jugar activament el 1996.

## Llibres

* Howell, James. Essential Chess Endings: The tournament player's guide. Batsford, 1997. ISBN 0-7134-8189-7.

## Referències

* ↑ «Howell, James GM ENG». benoni.de. Arxivat de l'original el 2018-04-09. [Consulta: 22 abril 2013].
# Christof Sielecki

Christof Sielecki (Dinslaken, 24 de maig de 1974) és un jugador d'escacs alemany que té el títol de Mestre Internacional des de 2012. A més a més, és escriptor de llibres d'escacs. És també un popular youtuber i ensenya a jugar escacs per internet.
Participa regularment a "Banter Blitz" al canal de YouTube de Chess24 amb el nom d'usuari Chessexplained. La qualificació Elo de Christof Sielecki és de 2431 (a juny de 2021) i la seva màxima classificació Elo de 2451 es va assolir el desembre de 2014 i de nou al març de 2015.

## Obres

* Christof Sielecki: Nimzo and Bogo Indian - Opening Repertoire, Everyman Chess, Londres, 2015, ISBN 978-1781941096
* Christof Sielecki: Keep it Simple 1.e4, New in Chess, Alkmaar, 2018, ISBN 978-90-5691-805-7

## Referències

* ↑ «Nota biogràfica de Christof Sielecki» (en anglès). Chessgames.com. [Consulta: 30 desembre 2021].

## Enllaços externs

* Fitxa a Olimpbase.org
# Gyula Válent

Gyula Válent (Eger, 27 de setembre de 1926 - 10 de setembre de 2010) fou un nedador i waterpolista hongarès que va competir durant les dècades de 1940 i 1950.
El 1948 va prendre part en els Jocs Olímpics d'Estiu de Londres, on quedà eliminat en sèries en la prova dels 100 metres esquena del programa de natació.
En el seu palmarès destaca una medalla de plata al Campionat d'Europa de natació de 1947, tres medalles d'or i set de plata als Campionats del món universitaris, i dotze campionats nacionals dels 100 i 200 metres esquena. Un cop retirat exercí d'entrenador de natació.

## Referències

* ↑ Gyula Válent a Sports Reference (arxivat)
* ↑ «European Swimming Championships (Men)». [Consulta: 4 agost 2020].
* ↑ Megosztom, 2010 09 11 15:04. «Elhunyt Válent Gyula, egykori egri úszó és szakvezető» (en hongarès). [Consulta: 5 agost 2020].
* ↑ Úszás-vízilabda - Elhunyt Válent Gyula (hongarès)
# György Csordás

György Csordás (Cegléd, 6 d'octubre de 1928 - Budapest, 9 de maig de 2000) fou un nedador hongarès, especialista en estil lliure, que va competir durant les dècades de 1940 i 1950.
Durant la seva carrera esportiva va prendre part en tres edicions dels Jocs Olímpics d'Estiu, el 1948, 1952 i 1956. Destaquen una quarta posició en els 1.500 metres lliures el 1948 i una cinquena en els 4x200 metres lliures el 1952.
En el seu palmarès destaquen dues medalles d'or al Campionat d'Europa de natació de 1954. També va guanyar quinze de campionats hongaresos i vuit campionats universitaris.

## Referències

* ↑ György Csordás a Sports Reference (arxivat)
* ↑ «European Swimming Championships (Men)». [Consulta: 20 juliol 2020].
* ↑ «FTC Baráti Kör honlapja » Blog Archive » A Fradi szakosztályai. Úszás» (en hongarès). [Consulta: 18 agost 2020].
# György Csányi

György Csányi (Budapest, 7 de març de 1922 - Budapest, 13 de desembre de 1978) fou un atleta hongarès, ja retirat, especialista en curses de velocitat, que va competir durant les dècades de 1940 i 1950.
Durant la seva carrera esportiva va prendre part en tres edicions dels Jocs Olímpics d'Estiu. El 1948, als Jocs de Londres, disputà dues proves del programa d'atletisme. Fou quart en els 4x100 metres relleus, mentre en els 100 metres quedà eliminat en sèries. Quatre anys més tard, als Jocs de Hèlsinki, tornà a disputar dues proves del programa d'atletisme. Guanyà la medalla de bronze en els 4x100 metres relleus, rere l'equip estatunidenc i soviètic, i formant equip amb László Zarándi, Géza Varasdi i Béla Goldoványi. En els 100 metres quedà eliminat en sèries. El 1956, a Melbourne, disputà els seus tercers i darrers Jocs, en què fou eliminat en semifinals en la prova dels 4x100 metres relleus.
En el seu palmarès destaca una medalla d'or en els 4x100 metres del Campionat d'Europa d'atletisme de 1954, amb el mateix equip que guanyà la medalla olímpica, i catorze campionats nacionals: quatre dels 100 metres (1941, 1945, 1948 i 1949), tres dels 200 metres (1941, 1945 i 1949), quatre dels 4x100 metres (1945, 1952, 1953 i 1954), un dels 4x200 metres (1946), un en el salt de llargada (1956) i dos en salt de llargada per equips. Va millorar el rècord nacional del 4x100 metres en quatre ocasions.

## Millors marques

* 100 metres. 10.5" (1952)

## Referències

* 1 2 György Csányi a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «Magyar bajnokok atletikaban, ferfi rovidtav». [Consulta: 7 juny 2020].
* ↑ «Magyar bajnokok atletikaban, ferfi valtok». [Consulta: 7 juny 2020].
* ↑ «Magyar bajnokok atletikaban, ferfi ugras». [Consulta: 7 juny 2020].
* ↑ Waśko, Janusz (1953-). Athletics national records evolution 1912-2012 : golden century of IAAF records. GreenArt Jacek Kardasz, 2013, p. 190. ISBN 978-83-62033-30-0.
# Győző Mogyorossy

Győző Mogyorossy (Debrecen, 23 de desembre de 1914 - Budapest, 20 de desembre de 1981) va ser un gimnasta artístic hongarès que va competir durant les dècades de 1930 i 1940.
El 1936 va prendre part en els Jocs Olímpics de Berlín, on disputà vuit proves del programa de gimnàstica. Destaca la setena posició en la prova del concurs complet per equips, mentre en totes les proves individuals finalitzà més enllà de la seixantena posició. El 1948, una vegada finalitzada la Segona Guerra Mundial, va disputar els Jocs de Londres, on va prendre part en vuit proves del programa de gimnàstica. Guanyà la medalla de bronze en la prova del concurs complet per equips, mentre en totes les proves individuals finalitzà més enllà de la trentena posició.

## Referències

* ↑ «Gyözö Mogyorosi Olympic Results». sports-reference.com. Arxivat de l'original el 18 d’abril 2020. [Consulta: 13 juliol 2019].
# Günter Lyhs

Günter Lyhs (Sulimy, 20 d'abril de 1934) és un gimnasta artístic alemany, ja retirat, que va competir durant les dècades de 1950 i 1960.
El 1960 va prendre part en els Jocs Olímpics d'Estiu de Roma, on disputà vuit proves del programa de gimnàstica. Destaca la setena posició en el concurs complet per equips. Quatre anys més tard, als Jocs de Tòquio, tornà a disputar vuit proves del programa de gimnàstica. Guanyà la medalla de bronze en el concurs complet per equips, mentre en les altres proves finalitzà en posicions força endarrerides.
Entre 1960 i 1967 guanyà 19 campionats nacionals de l'Alemanya Occidental. El 1964 va rebre la Silver Bay Leaf, màxima condecoració esportiva del país.

## Referències

* ↑ Günter Lyhs a Sports Reference (arxivat)
* 1 2 «Olympedia – Günter Lyhs». [Consulta: 2 juny 2021].
# Ladislav Prokeš

Ladislav Prokeš (Praga, 7 de juny de 1884 – 9 de gener de 1966) fou un jugador d'escacs txecoslovac i un dels més prolífics compositors d'estudis de finals en escacs. Va obtenir el títol de Jutge Internacional per Composicions d'escacs el 1956, el primer any en què el títol fou adjudicat.

## Resultats destacats en competició

En la seva carrera com a jugador, va obtenir, en general, resultats discrets: va participar en el torneig internacional de Viena 1907, on quedà en l'última posició (campió:Jacques Mieses). El mateix any, a Brno, un torneig local, fou segon rere Frantisek Treybal. Al super-torneig de Praga, 1908, fou 16è (de 20) (campió:Carl Schlechter). A Bad Pistyan 1922 fou 16è (de 19) (campió: Iefim Bogoliúbov).
Prokeš va jugar a títol individual al torneig 1st FIDE Masters de la II Olimpíada d'escacs no oficial a Budapest, on va quedar en 15è lloc (de 16) (els campions ex aequo foren Ernst Grünfeld i Mario Monticelli). En competició per equips, va representar Txecoslovàquia a l'Olimpíada d'escacs de 1927, a l'Olimpíada d'escacs de 1928, i a l'Olimpíada d'escacs de 1930.

## Compositor d'estudis

Fou reconegut com un mestre en la composició d'estudis la solució dels quals sembla senzilla, però que són molt més complexos del que semblaven a primer cop d'ull. El 1951 va publicar una col·lecció de 623 dels seus estudis d'escacs a "Kniha šachových studií". Els seus, en total, 1.159 estudis de finals fan que consti a la base de dades de Harold van der Heijden, com el quart compositor d'aquesta mena de la història.
| | a | b | c | d | e | f | g | h | |
| 8 | | | | | | | | | 8 |
| 7 | | | | | | | | | 7 |
| 6 | | | | | | | | | 6 |
| 5 | | | | | | | | | 5 |
| 4 | | | | | | | | | 4 |
| 3 | | | | | | | | | 3 |
| 2 | | | | | | | | | 2 |
| 1 | | | | | | | | | 1 |
| | a | b | c | d | e | f | g | h | |
Solució:
1. b7 Cd6+ 2. Rd4! (i no 2. Rd5? Cxb7 3.e7 Rf7 taules) Cxb7 3. Rd5 Rg7 3. ... Cc5 no serveix: 4. e7 Ca6 (especulant amb el doble de cavall a c7 en cas que les blanques coronin) 5. Rd6 Rf7 6. Cd8+ Re8 7. Ce6 (amenaçant Cg7+) Rf7 8. Cg7 Cc7 9. Rd7! Zugzwang Rf6 10.Ce8+ i finalment el canvi de cavalls decideix la partida a favor de les blanques, que controlen la casella de coronació amb el rei. 4. Cd8!! Cxd8 5. e7 I la coronació del peó és inevitable, guanyant la partida.

## Vegeu també

* Maniobra de Prokeš

## Referències

* ↑ Whyld, Ken. Chess: The Records. Guinness Books, 1986, p. 159. ISBN 0-85112-455-0.
* ↑ Llista completa de Jutges Internacionals per Composicions d'escacs, al lloc web de la «Permanent Comission for Chess Compositions (PCCC)». Arxivat de l'original el 25 d’octubre 2007. [Consulta: 17 juny 2010]. (anglès)
* ↑ «2a Olimpíada d'escacs, La Haia 1928, resultats individuals». OlimpBase. [Consulta: 10 agost 2020].
* ↑ Prokeš, Ladislav Quadre per equips a olimpbase.org
* ↑ Chessgames.com: Ressenya biogràfica (anglès)
* ↑ My Computerised Collection Arxivat 2005-05-13 a Wayback Machine. (anglès) per Harold van der Heijden. EG 130, Octubre de 1998, pàg. 413.

## Enllaços externs

* Estimació Elo de Ladislav Prokes a «chessmetrics.com». [Consulta: 21 novembre 2009]. (anglès)